दुआन योंगपिन
दुआन योंगपिंग (चिनी : 段永平 ; पिनयिन : Duàn Yǒngpíng  ; जन्म १९६१) हा एक चीनी अब्जाधीश उद्योजक आणि विद्युत अभियंता आहे. हे सुबोर इलेक्ट्रॉनिक्स इंडस्ट्री कॉर्पोरेशन (माजी सीईओ) आणि बीबीके इलेक्ट्रॉनिक्स ग्रुप (सध्याचे अध्यक्ष) या दोन्ही संस्थांचे संस्थापक आहेत. २०१८ च्या हुरून चायना रिच लिस्टनुसार दुवानची एकूण संपत्ती $१.५ अब्ज होती.

पूर्व जीवन आणि शिक्षण 
१० मार्च १९६१ रोजी चीनच्या च्यांग्शी प्रांतातील नांचांगमध्ये जन्मलेल्या दुआनने १९७८ मध्ये च-च्यांग विद्यापीठात प्रवेश केला आणि वायरलेस इलेक्ट्रॉनिक्स अभियांत्रिकी क्षेत्रात अध्ययन केले.  अध्ययनानंतर ते बीजिंग रेडिओ ट्यूब फॅक्टरीच्या प्रौढ शिक्षण केंद्रात शिक्षक झाले. नंतर, त्यांने रेनमिन विद्यापीठात शिक्षण घेतले, जिथे त्यांनी इकोनोमेट्रिक्समध्ये अध्ययन केले. त्यांने चीन-युरोप आंतरराष्ट्रीयव्यापार विद्यापीठात देखील दोन वर्षे EMBA विद्यार्थी म्हणून अध्ययन केले.

कारकीर्द  
१९८९ मध्ये, ते झोंगशानमधील कंपनीत सामील झाले आणि नंतर तिथले मुख्य कार्यकारी अधिकारी बनले. ६ पेक्षा कमी वर्षांच्या आत, तो ब्रँड सुबोर (चिनी : 小霸王 ) व्यवसाय साम्राज्य निर्माण केले. १९९५ मध्ये त्यांनी सुबोर सोडले आणि बीबीके इलेक्ट्रॉनिक्सची स्थापना केली. 

दुआन सुबोर इलेक्ट्रॉनिक्स इंडस्ट्री कॉर्पोरेशनचे संस्थापक आणि माजी मुख्य कार्यकारी अधिकारी (१९८९-१९९५) होते. सुरुवातीस, या कंपनीकडे २० कामगार होते. त्यांच्याकडे फक्त ३००० रेन्मिन्बी  रोख होती परंतु २० लाख  रेन्मिन्बी इतके कर्ज होतो. परंतु दुआनच्या संघर्षानंतर ते "शिक्षण संगणकाचे" (चिनी : 学习机) मोठे निर्माते झाले. या कंपनीने व्हिडिओ गेमची निर्मिती देखील केली, ज्यामुळे त्यांनी १९९४–१९९५ मध्ये २ कोटी रेन्मिन्बी पेक्षा जास्त नफा कमावला.

बीबीकेची स्थापना 
२८ ऑगस्ट १९९५ रोजी, दुआन यांनी सुबोरमध्ये राजीनामा दिला, आणि बीबीके इलेक्ट्रॉनिक्स औद्योगिक गटाची दोंगुआन, ग्वांगदोंग प्रांत येथे स्थापना केली. त्याचे मुख्य उत्पादन डीव्हीडी प्लेयर होते. हा सेल फोन, टेलिफोन आणि स्टिरिओ उपकरणांमध्ये एक सुप्रसिद्ध ब्रँड आहे. 

२००२ ते २००४ पर्यंत, विल्यम दिंग लेई नंतर नेटईझचे दुसरे सर्वात मोठे वैयक्तिक भागधारक (शिखरावर १०% पेक्षा जास्त) होते.

इतर उपक्रम 
विल्यम डिंग लेई यांच्यासमवेत दुआन यांनी सप्टेंबर २००६ मध्ये च-च्यांग विद्यापीठाला दान केले. चीनमधील उच्च शिक्षणासाठी अलिकडच्या वर्षांतली ही सर्वात मोठी आर्थिक मदत आहे. 

२००७ मध्ये, दुआनने वॉरेन बफे ("पॉवर लंच विथ वॉरेन बफे") सह जेवणासाठी $६,२०,१०० डॉलर खर्च केले , हे पैसे ग्लाइड फाउंडेशनला दान केले गेले.   शेअर बाजारातील यश आणि परोपकाराच्या कारणामुळे त्यांना “चिनी बफे” म्हटले गेले.

संदर्भ 
 
हयात व्यक्ती
इ.स. १९६१ मधील जन्म
पुरुष चरित्रलेख